
“Biogratia ái luisito Hudolt Olive” (Roy) 


Luisito Rudolf Olive a nace dia 15 di maart 1957, na Aruba. Roy Su tata ta un 
imigrante, Su mama ta Arubiano. Su tata ta Louis Benjamin Olive, su mama ta 
Zenovia Hetruida Olive. E1 a nace den bario di Playa, na hospital bieu di Playa. Nan 
tabata biba na Sividivi. Nan tabata 14 ruman, Roy ta e ultimo. Roy ta casa cu Mariana 
Cicilia Olive, kende ta yiu di un futbolista bon conoci Dunchi Tromp (dfm). E ta biba 
den Dakota. Roy tin un yiu homber cu a studia na Hulanda y awor e ta traha aki. Su yiu 
muhe a studia y ta traha aki. E ta canta actualmente cu Rusty. E ta actua na hotelnan mas 
tanto. Roy tin un nieto y dos nieta. 



Segun Roy e bida artistico ta un otro destino 




Roy a pensa 
mihoun 
trabou ilho y 
banda di die 
bo ta haci 
mnsica como 
hobby 


Ta algo cu semper Roy tabata tin pasion p’e. Musica ta algo cu bo por 
biba di dje of no. Tur ta depende si bo tin e suerte cu bo keda traha y biba 
di musica, pa henter bo bida. Por ehempel e pianistanan grandi ta toca di 
nacemento bay te dia nan muri. E hotelnan a keda contrata nan. Roy a 
pensa cu ta miho pa bo tin un trabou fiho y banda di dje bo ta haci musica 
como hobby. Pero den caso di Roy, despues di tempo musica a bira 
manera un trabou acerca, “un hobby trabou”. Loke ta pasa ta, cu unda bo 
bay, bo kier ta den musica! 


E bida artistico 



Roy su tata tabata toca acordeon, 
fiyo y cuatro. E ta un bon musico. 
Semper e ta pone musica pa su 
yiunan toca. Bo mes sa, e tempo aya 
tabata hopi limita pa bo haya un bon 
scol pa bo por sigui studia musica. 
Dor di e talento di papa, e smaak a 
bin anto Roy a cuminsa mors prome 
riba guitara, despues haya les, no di 
profesionalnan, pero di otro 
musiconan. Te ora cu el a cuminsa 
caba su scolnan, mavo y havo. Un di 
su ruman muheman cu tabata stim’e 
semper, a percura pa Roy haya un 
guitara. Cu guitara nobo nobo el a 
manda Roy les na Cas di Cultura. 

Su prome musica cu el a studia 
tabata clasico. 


E tabata toca guitara cu musica 
clasico so. No musica 
contemporaneo manera salsa, 
merengue cu e cosnan ey. 

E trompetista Donny Geerman, 
kende ta toca valve trombone, a 
acerca Roy. Donny tabata tin un 
banda hunto cu Chinto Croes anto 
nan tabatin mester di un bahista, 
pa reemplasa May Lopez. Anto e 
ora Roy a switch over di musica 
clasico pa musica contemporaneo. 
Un diferencia grandi y e clavenan 
di salsa y tur eseynan tabata un 
tiki duro, pero Roy a logra haya 
coaching di Frem y Ruben Sneek, 
ambos tabata bon bahista. Asina 
Roy su trayectoria cu baho a 
cuminsa y el a sigui exitosamente. 

Experiencia cu instrumento musical 


Roy semper ta admira un bon artista y semper e ta bisa cu nos Arubianonan sa hopi. 
Por ta locual e ta haciendo aworaki ta algo p’e muchannan cu ta bin awe y despues. 
Roy a inspira hopi riba Robert Jeandor kende ta toca baho y canta y tabata sigur cu 
e tambe por. Roy a keda cu esey den su cabes. Rufo Odor a dun’e tur e sistema 
musical, anto el a cuminsa canta y toca baho. Tin biaha ta fastioso si tin biaha tin di 
skirbi e letranan y ta dificil pa bo keda corda nan, anto e ta corda e partitura fo’i 
cabes, e melodia y tur esey pa toca. Ora Roy a bin profesionalisa un tiki mas, ta ora 
cu nan a bin duna un curso specialmente pa esnan cu sa lesa y kier toca, 
specialmente relaciona cu tocamento den hotel. Na Cas di Cultura nan a haya les di 
tur esnan cu a studia na conservatorio. Nan a duna les den diferente ramo, manera 
solfeo, musica contemporaneo pa bo siña instrument, diferente cosnan y con pa 
skirbi musica tambe. 


Roy a inspira 
hopi riba Robert 
jeandor Kende la 
loca baho y 
canta y labata 
sigur cu e tambe 
por. 


Dedicacion 



Roy a dedica mas tempo na guitara, pasobra parti di 
su hubentud e tabata studia y e tabata dedica hopi 
tempo na e instrument ey. A bira ora pa bay over pa 
musica contemporaneo. Roy a cuminsa cu baho y e 
guitara a keda un banda. Y despues cu Roy tabata 
haya e cursonan cu Rufo tabata dun’e pa 
skirbimento, principalmente partituranan di piano y 
di canto, e tabata uza piano pa por skirbi. Despues 
Roy a tuma les di baho cerca Federico Martis. 
Cantamento a bin di mes hopi mas despues. 


Desaroyo musical 



Roy a toca cu Chinto, cu Juancho 
Kock, Vibracion 74, cu Musical 
Time y Elgin (dfm), cu Three 
Piece Band, Victor Camacho y 
Mariane, nan tabata toca na hotel. 
Despues nan a lanta un banda 
hunto cu Tito Flores (dfm) e tempo 
ey nan tabata e promenan cu a 
trece for di Calypso Contest, e 
premio di Roadmarch pabou di 
brug cu “King Kong”. E banda 
tabata yama Version Original, cu 


Papito, Juancho Ignacio, Hubert 
Ignacio, Frank Sneek y Ruben 
Sneek. Roy a lanta su mes Sauce 
Band, anto e banda tabata mas 
“semi sequence”. E tempo ey 
tabata mas modemo door cu e 
idea tabata pa drenta hotel. Pa 
bo bay siña tur cancion skirbi, 
tanto cancion asina pa bo tin un 
repertorio si bo ta tocando tur 
dia bo ta cansa sigur. 

Participacion cu koor di misa 


Roy a yuda algun koor na diferente misa. E tabata toca baho cu koor di 

Santa Cmz cu Erick Rincones, koor di Noord Haime Van der Biezen, koor 
di Maybeline y e koor di Dakota di Ana Yearwood. Cu e koor di San 

Nicolas el a biaha bay diferente caminda. E koor cu mas Roy a gusta ta cu 
Rufo Odor. Aki Roy a siña tambe tur e lesnan di canto for di bukinan cu 

Roy a haya di Rufo pa e por duna les tambe despues. Rufo a siña Roy tur e 
basenan con pa hacie. 

E koor cu mas 

Roy a gusta ta 
cu Ruto Oflor. 

E parti internacional 


Cu Rufo nan a biaha hopi, cu presentacionnan na e 
famoso Teatro Teresa Careño na Venezuela, tambe 
nan a bay Suriname, Puerto Rico y Hulanda. Na 
Corsou tabatin diferente coro uni di diferente pais y 
e coro di Rufo a sobresali. Roy a haci presentacion 
pafo di Aruba cu Sensacion del Caribe pa Boneiro. 
Cu Version Original Roy a bay Corsou. Despues el 
a biaha cu Giovanny 


Arends kende tabatin un coro, tambe cu un Three 
Piece Band cu nan tabatin cuater hende Lucio 
Rivadeneira, Frank Sneek, Ebby Peterson, Edjean 
Semeleer pa duna presentacionnan na Boneiro. E 
mester a bay Corsou pa diferente presentacion, anto cu 
banda live mester toca cune y nan tabata compaña Boy 
Thode. Den e mes un banda ey, Boy a bin Aruba y nan 
ta duna dos, tres presentacion na hotel cune. 



Pa e hobennan cu kier sigui den musica, Roy ta conseha pa haci esaki. E ta algo dushi, 
conocemento musical nunca ta caba. Semper dedica na bo studio prome, pero bo ta kita un rato 
asina aki y bo ta toca por ehempel un guitara of un otro instrument. Ora bo tin stress e ta kit’e, 
e musica ta yuda bo den tur aspecto. E disciplina, e direccion cu bo ta bay tuma ey pa bo bay 
canta of toca un instrument, ta algo hopi valioso. Si bo kier yega na practica y domina e arte 
aki y tambe lesa musica, esaki por haci e tocamento mas facil y agradabel pa bo. 

Pasobra Aruba tin hopi talento, pero ainda tin hopi hende ta toca sin cu nan por lesa musica. 


Departamento di Cultura Aruba, Seccion Investigacion YDocumentacion, Horizonte building L.G. Smith Blvd. 134 Pagina 3 
prome piso tel. 5822185fax 5835034 



























